Title: ประกาศกระทรวงการคลัง  เรื่อง การยกเว้นอากร ลดและเพิ่มอัตราอากรศุลกากร (อคล. ๑๒) (ฉบับที่ ๕)

กหดหกดหกดหกด

ประกาศกระทรวงการคลัง
เรื่อง การยกเว้นอากร ลดและเพิ่มอัตราอากรศุลกากร (อคล. ๑๒)
(ฉบับที่ ๕)

เพื่อปฏิบัติตามข้อผูกพันตามความตกลงมาร์ราเกชจัดตั้งองค์การการค้าโลกและความตกลงการค้าพหุภาคีอื่นที่ผนวกท้ายความตกลงดังกล่าว รวมทั้งพิธีสาร มติและตราสารอื่น ๆ อันเป็นผลจากการเจรจาการค้าพหุภาคีรอบอุรุกวัย อาศัยอำนาจตามความในมาตรา ๑๔ แห่งพระราชกำหนดพิกัดอัตราศุลกากร พ.ศ ๒๕๓๐ ซึ่งแก้ไขเพิ่มเติมโดยพระราชบัญญัติแก้ไขเพิ่มเติมพระราชกำหนดพิกัดอัตราศุลกากร พ.ศ. ๒๕๓๐ (ฉบับที่ ๑ )
พ.ศ. ๒๕๓๗ รัฐมนตรีว่าการกระทรวงการคลังโดยความเห็นชอบของคณะรัฐมนตรีออกประกาศไว้ ดังต่อไปนี้

ข้อ ๑ ให้ยกเลิกความในช่องรายการและช่องอัตราในโควตาสำหรับของตามประเภทย่อย ๐๗๐๑.๙๐ ตามบัญชีท้ายประกาศกระทรวงการคลัง เรื่อง การยกเว้นอากร ลดและเพิ่มอัตราอากรศุลกากร (อคล. ๑๒) ลงวันที่ ๒๘ ธันวาคม พ.ศ. ๒๕๔๔ ภาค ๒ พิกัดอัตราอากรขาเข้า และให้ใช้ความตามบัญชีท้ายประกาศนี้แทน

ข้อ ๒ ประกาศนี้ให้ใช้บังคับตั้งแต่วันถัดจากวันประกาศในราชกิจจานุเบกษา เป็นต้นไป

ประกาศ
ณ วันที่ ๒๒ มกราคม พ.ศ. ๒๕๔๖
ร้อยเอก
สุชาติ เชาว์วิศิษฐ
รัฐมนตรีช่วยว่าการ
ฯ ปฏิบัติราชการแทน
รัฐมนตรีว่าการกระทรวงการคลัง

[ดูข้อมูลจากภาพกฎหมาย]

[รก.๒๕๔๖/พ๑๐ง/๑๑/๒๗ มกราคม ๒๕๔๖]

พชร  สุขสุเมฆ
อรดา เชาวน์วโรดม
๑๘/๐๔/๒๕๔๖
จัดทำ